cyanic-selkie/wikianc huggingface dataset:
পাম্বাদাম
বর্তমানে এই গহনাগুলো ব্যবহার নেই বললেই চলে, তবে কিছু বয়স্ক মানুষ এখনও সেগুলো পরেন। তিরুনেলভেলি, থুথুকুডি, কন্যাকুমারী জেলায় এগুলো পোপাপটম বা পামাপটম এবং মাদুরাই, ডিন্ডিগুল ও তেনি জেলায় কাথানি থান্ডাটি নামে পরিচিত।
স্যান হোসে, কোস্টা রিকা
থাম্ব|978x978পিক্সেল|স্যান জোস স্কাইলাইন স্যান হোসে (San José) হচ্ছে লাতিন আমেরিকার দেশ কোস্টা রিকার রাজধানী ও সবচেয়ে বড় শহর। কোস্টা রিকার সেন্ট্রাল ভ্যালি অঞ্চলে অবস্থিত এই শহরটি দেশটির সংসদের একটি আসন। তাছাড়া বিভিন্ন প্রকার রাজনৈতিক ও অর্থনৈতিক কর্মকাণ্ডের কেন্দ্রবিন্দু। সেই সাথে এটি মধ্য আমেরিকার যোগাযোগের একটি অন্যতম অংশ।
১৭৩৮ সালে প্রতিষ্ঠিত হবার পর থেকে স্যান হোসে লাতিন আমেরিকার ক্ষুদ্রতম রাজধানী শহর হিসেবে পরিতি। যদিও ১৮২৩ সাল পর্যন্ত এটি রাজধানী রূপে পরিচিত ছিলো না। বর্তমানে এটি একটি আধুনিক শহর। কর্মচঞ্চল বাণিজ্যিক কর্মকাণ্ড, আধুনিক ও উন্নত শিল্পকলা ও অবকাঠামো নিয়ে গঠিত এই শহরটি বিভিন্ন চিত্র এটির উন্নত পর্যটন শিল্পে কথা মনে করিয়ে দিচ্ছে। দেশ বিদেশের বিভিন্ন পর্যটক ও ভ্রমণপিপাসুদের কাছে তাই দেশটি খুবই জনপ্রিয়।
শিবপুরী জেলা
ইতিহাস
বর্তমানে শিবপুরী জেলার বেশিরভাগটাই গোয়ালিয়র রাজ্যের পূর্ববর্তী রাজ্য নরওয়ার জেলা গঠনে করা হয়েছিল এবং শিবপুরীকে জেলার প্রশাসনিক সদর দফতর হিসাবে গঠন করা হয়। ১৯৪৭ সালে ভারতের স্বাধীনতার পরে, রাজ্যগুলিকে ভারত সরকারকে স্বীকৃতি দেয় এবং শিবপুরী জেলার দক্ষিণ-পূর্বে জেলার খানিয়াধন রাজ্য, উত্তর-পূর্বের দতিয়া রাজ্যের কিছু অংশ এবং উত্তর-পশ্চিমে পৌরি এস্টেটের বেশিরভাগ অংশের সাথে এর সীমাগুলি যুক্ত করা হয়েছিল। শিবপুরী জেলা মধ্য ভারত নামে নতুন রাজ্যের অংশে পরিণত হয়েছিল, যা ১৯৫৬ সালে মধ্যপ্রদেশ রাজ্যে নামে নামাঙ্কিত হয়েছিল।
নরওয়ার
নরওয়ার, ভারতের মধ্য প্রদেশ রাজ্যের শিবপুরী জেলার একটি নগর পঞ্চায়েত-শাসিত শহর। এটির অবস্থানের অক্ষাংশ ও দ্রাঘিমাংশ হল ২৩.৩২° উত্তর ৭৭.৯৭° পূর্ব॥ সমুদ্র সমতল হতে এর গড় উচ্চতা হল ৪৫২ মিটার (১৪৮২ ফুট)। জেলাটি ৪১ কিলোমিটার দূরে অবস্থিত কালী সিন্ধু নদীর ঠিক পূর্বদিকে নরওয়ার শহরের ঐতিহাসিক তাত্পর্য আছে। এটি নরওয়ারের মধ্যযুগীয় দুর্গ এবং ধান চাষের জন্য পরিচিত। সামোহ গ্রামের এক কৃষক এসআরআই পদ্ধতিতে এক ধানের আবাদ থেকে ১৩৮.৬ কুইন্টাল ধানের ফলন করে রেকর্ড করেন।
অর্থনীতি
২০০৬ সালে পঞ্চয়েত রাজ মন্ত্রণালয় শিবপুরীকে দেশের ২৫০টি পিছিয়ে পড়া জেলার (মোট ৬৪০টির মধ্যে) একটি হিসাবে চিহ্নিত করেছে। এটি মধ্য প্রদেশের ২৪টি জেলার মধ্যে একটি যা বর্তমানে ব্যাকওয়ার্ড রিজিন্স গ্রান্ট ফান্ড প্রোগ্র্যামের তহবিলের কর্মসূচির (বিআরজিএফ) তহবিল থেকে অনুদান পেয়ে থাকে।
জনসংখ্যা
২০১১ সালের ভারতীয় জনগণনা অনুসারে শিবপুরী জেলা মোট জনসংখ্যা ছিল ১,৭২৬,০৫০ জন। প্রায় গাম্বিয়া জনসংখ্যা অথবা মার্কিন যুক্তরাষ্ট্রের নেব্রাস্কা একে ভারতের ২৮০তম জনবহুল জেলায় পরিণত করেছে (৬৪০টি জেলার মধ্যে)। জেলার জনসংখ্যার ঘনত্ব প্রতি বর্গকিলোমিটারে ১৬৮ জন লোক বসবাস করে (প্রতি বর্গমাইলে ৪৪০ জন)। ২০০১-২০১১ এর দশকে শিবপুরী জেলার জনসংখ্যা বৃদ্ধির হার ছিল ২২.৭৪% শতাংশ। লিঙ্গ অনুপাত প্রতি ১০০০ জন পুরুষের বিপরীতে ৮৭৭ জন নারী রয়েছে। সাক্ষরতার হার ৬৩.৭৩%।
২০১১ সালের ভারতীয় জনগণনার সময় শিবপুরী জেলার ৯৮.৯৬% জনগণ হিন্দি বলে, ১.০৮% পাঞ্জাবি, ০.৪৫% উর্দু তাদের প্রথম ভাষা হিসাবে ব্যবহার করে থাকে।
২০১২–১৩ বুন্দেসলিগা
২০১২–১৩ বুন্দেসলিগা জার্মানির পেশাদার ফুটবল লীগের শীর্ষ স্তর বুন্দেসলিগার ৫০তম মৌসুম ছিল। এই মৌসুমটি ২০১২ সালের ২৪শে আগস্ট তারিখে শুরু হয়ে ২০১৩ সালের ১৮ই মে তারিখে সম্পন্ন হয়েছিল। বরুসিয়া ডর্টমুন্ডের জার্মান আক্রমণভাগের খেলোয়াড় মার্কো রয়েস এই মৌসুমের প্রথম গোল করেছিলেন।
বরুসিয়া ডর্টমুন্ড বুন্দেসলিগার পূর্ববর্তী আসরের চ্যাম্পিয়ন, যারা ২০১১–১২ মৌসুমে ৮১ পয়েন্ট অর্জন করে এই প্রতিযোগিতার ইতিহাসে ৫ম বারের মতো শিরোপা জয়লাভ করেছিল।
এই মৌসুমে ৯১ পয়েন্ট অর্জন করে বায়ার্ন মিউনিখ ২২তম বারের মতো বুন্দেসলিগা এবং ২৩তম বারের মতো জার্মান শিরোপা জয়লাভ করেছিল। বায়ার লেভারকুজেনের জার্মান আক্রমণভাগের খেলোয়াড় স্টেফান কিয়েসলিং ২৫ গোল করে এই মৌসুমের শীর্ষ গোলদাতার পুরস্কার জয়লাভ করেছিলেন।
প্রতিযোগিতার ধরন
প্রতিটি ক্লাব একে অপরের বিরুদ্ধে দুইটি ম্যাচে মুখোমুখি হয়েছিল; একটি নিজেদের মাঠে এবং অপরটি প্রতিপক্ষ দলের মাঠে। ক্লাবগুলো প্রতিটি জয়ের জন্য তিন পয়েন্ট এবং ড্রয়ের জন্য এক পয়েন্ট করে অর্জন করেছিল। যদি দুই বা ততোধিক ক্লাব সমান পয়েন্ট অর্জন করে থাকে, তবে গোল পার্থক্যের মাধ্যমে পয়েন্ট তালিকায় তাদের অবস্থান নির্ধারণ করা হয়েছিল। সর্বাধিক পয়েন্ট অর্জনকারী ক্লাবটি চ্যাম্পিয়ন হিসেবে শিরোপা জয়লাভ করেছিল এবং সর্বনিম্ন পয়েন্ট অর্জনকারী দুইটি ক্লাব ২. বুন্দেসলিগায় অবনমিত হয়েছিল। পয়েন্ট তালিকায় তৃতীয় সর্বনিম্ন পয়েন্ট অর্জনকারী ক্লাবটি ২. বুন্দেসলিগায় তৃতীয় স্থান অধিকারী ক্লাবের বিরুদ্ধে দুই লেগের অবনমন/উন্নয়ন প্লে-অফে অংশগ্রহণ করেছিল, যেখানে বিজয়ী ক্লাব পরবর্তী মৌসুমে বুন্দেসলিগায় অংশগ্রহণের জন্য উত্তীর্ণ হয়েছিল।
দল
২০১১–১২ মৌসুম শেষে কলন এবং কাইজারস্লাউটার্ন মৌসুমে সর্বনিম্ন পয়েন্ট অর্জন করে পয়েন্ট তালিকার সর্বনিম্ন অবস্থানে থাকা দুই ক্লাব হিসেবে বুন্দেসলিগা হতে সরাসরি অবনমিত হয়েছিল। অন্যদিকে, তাদের বদলে গ্রয়টার ফুর্ট এবং আইন্ট্রাখট ফ্রাঙ্কফুর্ট বুন্দেসলিগায় উন্নীত হয়েছিল। পয়েন্ট তালিকায় তৃতীয় সর্বনিম্ন পয়েন্ট অর্জনকারী ক্লাব হিসেবে হের্টা ২. বুন্দেসলিগায় তৃতীয় স্থান অধিকারী ক্লাব ফর্টুনা ডুসেলডর্ফের বিরুদ্ধে দুই লেগের অবনমন/উন্নয়ন প্লে-অফে অংশগ্রহণ করেছিল, উক্ত প্লে-অফে জয়লাভ করে ফর্টুনা ডুসেলডর্ফ বুন্দেসলিগার এই মৌসুমে অংশগ্রহণের জন্য উত্তীর্ণ হয়েছিল। পূর্ববর্তী মৌসুমের মতো এই মৌসুমেও ১৮টি ক্লাব প্রতিদ্বন্দ্বিতা করেছিল।
বেসিন
থাম্ব|ওয়াসাইয়ের রোমান ক্যাথলিক ডায়োসিস ওয়াসাই (Vasai) ভারতের মহারাষ্ট্র রাজ্যের থানে জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪ মিটার (১৩ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে ওয়াসাই শহরের জনসংখ্যা হল ৪৯,৩৪৬ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৭৭%। পুরুষদের মধ্যে সাক্ষরতার হার ৮১% এবং নারীদের মধ্যে এই হার ৭৩%। সারা ভারতের সাক্ষরতার হার ৫৯.৫%, তার চাইতে ওয়াসাই এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
ডেসিমিটার
ডেসিমিটার (এসআই প্রতীক: dm) হল দূরত্ব তুলনা করার জন্য একটি দৈর্ঘ্য, যা মিটারের দশ ভাগের এক ভাগের সমান। আন্তর্জাতিক একক পদ্ধতিতে দৈর্ঘের এসআই ভিত্তিক একক। এটি দশ সেন্টিমিটারের সমান এবং দশ ডেসিমিটার সমান হল এক মিটার। এক ডেসিমিটার হল ৩.৯৩৭০০৭৮৭ ইঞ্চির সমতূল্য।
একে বৈজ্ঞানিক অঙ্কপাতনে ১০০×১০−৩ মি (প্রকৌশল স্বরলিপি) অথবা ১ E-১ মি (সূচকীয় স্বরলিপি) — অর্থ ১০০× ০ মিমি বা ০.১ মি যথাক্রমে লিখা যায়। c এর উচ্চারণ /s/ মতো হয়, যা ডেকামিটার থেকে ভিন্ন। সাধারণ আয়তনের নন-এসআই মেট্রিক একক হল লিটার যা এক ঘন ডেসিমিটার হিসাবে সংজ্ঞায়িত করা হয়।
টনি ক্রুস
টনি ক্রুস (Toni Kroos, ; জন্ম: ৪ জানুয়ারি ১৯৯০) হলেন একজন জার্মান পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব রিয়াল মাদ্রিদের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেলেন। তিনি তার দৃষ্টি, সৃজনশীলতা, পাস প্রদান করা, ফ্রি-কিক এবং কর্নার নেওয়ার দক্ষতার জন্য খ্যাতি অর্জন করেছেন।
১৯৯৭–৯৮ মৌসুমে, জার্মান ফুটবল ক্লাব গ্রাইফসভাল্ডারের যুব পর্যায়ের হয়ে খেলার মাধ্যমে ক্রুস ফুটবল জগতে প্রবেশ করেছেন এবং পরবর্তীকালে হান্সা রস্টক এবং বায়ার্ন মিউনিখের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০০৭–০৮ মৌসুমে, জার্মান ক্লাব বায়ার্ন মিউনিখ ২-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন; বায়ার্ন মিউনিখ ২-এর হয়ে তিনি ১৩ ম্যাচে ৪টি গোল করেছেন। একই মৌসুমে তিনি বায়ার্ন মিউনিখের মূল দলের হয়ে অভিষেক করেছেন, যেখানে তিনি ৬ মৌসুমে সকল প্রতিযোগিতায় ২০৫ ম্যাচে ২৫টি গোল করার পাশাপাশি ৩টি বুন্দেসলিগা শিরোপা এবং ১টি উয়েফা চ্যাম্পিয়নস লিগ শিরোপা জয়লাভ করেছেন। মাঝে তিনি ২ মৌসুমের জন্য ধারে বায়ার লেভারকুজেনের হয়ে খেলেছেন। ২০১৪–১৫ মৌসুমে, তিনি প্রায় ২৫ মিলিয়ন ইউরোর বিনিময়ে বায়ার্ন মিউনিখ হতে স্পেনীয় ক্লাব রিয়াল মাদ্রিদে যোগদান করেছেন।
২০০৫ সালে, ক্রুস জার্মানি অনূর্ধ্ব-১৭ দলের হয়ে জার্মানির বয়সভিত্তিক পর্যায়ে অভিষেক করেছিলেন। প্রায় ৫ বছর যাবত জার্মানির বয়সভিত্তিক দলের হয়ে খেলার পর, তিনি ২০১০ সালে জার্মানির হয়ে আন্তর্জাতিক পর্যায়ে অভিষেক করেছিলেন; জার্মানির জার্সি গায়ে তিনি সর্বমোট ১০৬ ম্যাচে ১৭টি গোল করেছিলেন। তিনি জার্মানির হয়ে সর্বমোট ৩টি ফিফা বিশ্বকাপ (২০১০, ২০১৪ এবং ২০১৮) এবং ৩টি উয়েফা ইউরোপীয় চ্যাম্পিয়নশিপে (২০১২, ২০১৬ এবং ২০২০) অংশগ্রহণ করেছিলেন, যার মধ্যে ২০১৪ সালে ইওয়াখিম ল্যোভের অধীনে ফিফা বিশ্বকাপের শিরোপা জয়লাভ করেছিলেন।
ব্যক্তিগতভাবে, ক্রুস বেশ কিছু পুরস্কার জয়লাভ করেছেন, যার মধ্যে ২০০৭ ফিফা অনূর্ধ্ব-১৭ বিশ্বকাপের গোল্ডেন বল ও ব্রোঞ্জ শু, ২০১৪ সালে বর্ষসেরা জার্মান খেলোয়াড়, এবং ২০১৮ সালে বর্ষসেরা জার্মান ফুটবল খেলোয়াড়ের পুরস্কার অন্যতম। দলগতভাবে, ক্রুস এপর্যন্ত ২৩টি শিরোপা জয়লাভ করেছেন, যার মধ্যে ৯টি বায়ার্ন মিউনিখের হয়ে, ১৩টি রিয়াল মাদ্রিদের হয়ে এবং ১টি জার্মানির হয়ে জয়লাভ করেছেন।
প্রারম্ভিক জীবন
টনি ক্রুস ১৯৯০ সালের ৪ঠা জানুয়ারি তারিখে জার্মানির গ্রাইফসভাল্ডের মেকলেনবুর্গ-ভরপোমার্নে জন্মগ্রহণ করেছেন এবং সেখানেই তার শৈশব অতিবাহিত করেছেন। তার ছোট ভাই ফেলিক্স ক্রুসও একজন পেশাদার ফুটবল খেলোয়াড়। তার বাবা রোলান্ড ক্রুস হান্সা রস্টক যুব দলের প্রশিক্ষক হিসেবে কাজ করেছেন। শৈশবে তিনি একজন মধ্যম মানের ছাত্র ছিলেন এবং ফুটবল অনুশীলনের জন্য প্রচুর সময় ব্যয় করতেন, তবে তিনি ক্লাসে ভাল ব্যবহার করতেন এবং স্কুলে তার সমবয়সীরা তাকে বেশ পছন্দ করতো।
আন্তর্জাতিক ফুটবল
ক্রুস জার্মানি অনূর্ধ্ব-১৭, জার্মানি অনূর্ধ্ব-১৯ এবং জার্মানি অনূর্ধ্ব-২১ দলের হয়ে খেলার মাধ্যমে জার্মানির প্রতিনিধিত্ব করেছেন। ২০০৫ সালের ১৪ই সেপ্টেম্বর তারিখে তিনি জার্মানি অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন। ২০০৭ সালে তিনি জার্মানি অনূর্ধ্ব-১৭ দলের হয়ে ২০০৭ উয়েফা ইউরোপীয় অনূর্ধ্ব-১৭ চ্যাম্পিয়নশিপে জার্মানির অধিনায়কের দায়িত্ব পালন করেছেন, যেখানে তিনি ৫ ম্যাচে ১টি গোল করেছিলেন। একই বছরে তিনি ২০০৭ ফিফা অনূর্ধ্ব-১৭ বিশ্বকাপে অংশগ্রহণ করেছেন, উক্ত প্রতিযোগিতার তৃতীয় স্থান নির্ধারণী ম্যাচে তার দল ঘানা অনূর্ধ্ব-১৭ দলকে ২–০ গোলের ব্যবধানে পরাজিত করেছিল। উক্ত প্রতিযোগিতায় তিনি ৬ ম্যাচে ৫টি গোল করে প্রতিযোগিতার সেরা খেলোয়াড় হিসেবে গোল্ডেন বল জয়লাভ করেছেন। জার্মানির বয়সভিত্তিক দলের হয়ে তিনি ৪৯ ম্যাচে অংশগ্রহণ করে ২২টি গোল করেছেন। তিনি ২০০৫ সালের ১৩ই সেপ্টেম্বর তারিখে অনুষ্ঠিত প্রীতি ম্যাচে কাতার অনূর্ধ্ব-১৭ দলের বিরুদ্ধে জার্মানির বয়সভিত্তিক দলের হয়ে প্রথমবারের মতো গোল করেছেন।
২০১০ সালের ৩রা মার্চ তারিখে, মাত্র ২০ বছর ১ মাস ২৭ দিন বয়সে, ডান পায়ে ফুটবল খেলায় পারদর্শী ক্রুস আর্জেন্টিনার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে জার্মানির হয়ে অভিষেক করেছেন। উক্ত ম্যাচের ৬৭তম মিনিটে ডান পার্শ্বীয় মধ্যমাঠের খেলোয়াড় থমাস মুলারের বদলি খেলোয়াড় হিসেবে তিনি মাঠে প্রবেশ করেন; ম্যাচে তিনি ২৬ নম্বর জার্সি পরিধান করে মধ্যমাঠের খেলোয়াড় হিসেবে খেলেছেন। ম্যাচটিতে জার্মানি ১–০ গোলের ব্যবধানে পরাজিত হয়েছিল। জার্মানির হয়ে অভিষেকের বছরে ক্রুস সর্বমোট ১৩ ম্যাচে অংশগ্রহণ করেছেন। জাতীয় দলের হয়ে অভিষেকের ১ বছর ৬ মাস ৩ দিন পর, জার্মানির জার্সি গায়ে প্রথম গোলটি করেন; ২০১১ সালের ৬ই সেপ্টেম্বর তারিখে, পোল্যান্ডের বিরুদ্ধে ম্যাচে জার্মানির প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন।  ২০১৮ সালের ৯ই সেপ্টেম্বর তারিখে, তিনি পেরুর বিরুদ্ধে এক প্রীতি ম্যাচে জার্মানির হয়ে প্রথমবারের মতো অধিনায়কের দায়িত্ব পালন করেন, ম্যাচটি জার্মানি ২–১ গোলের ব্যবধানে জয়লাভ করেছিল।
ক্রুস দক্ষিণ আফ্রিকায় অনুষ্ঠিত ২০১০ ফিফা বিশ্বকাপের জন্য ইওয়াখিম ল্যোভের অধীনে ঘোষিত জার্মানি দলে স্থান পাওয়ার মাধ্যমে প্রথমবারের মতো ফিফা বিশ্বকাপে অংশগ্রহণ করার সুযোগ পান। ২০১০ সালের ২৩শে জুন তারিখে, তিনি ঘানার বিরুদ্ধে গ্রুপ পর্বে নিজেদের শেষ ম্যাচে অংশগ্রহণ করার মাধ্যমে ফিফা বিশ্বকাপে অভিষেক করেছেন।  উক্ত বিশ্বকাপে তিনি জার্মনির হয়ে তৃতীয় স্থান অধিকার ৪ ম্যাচে অংশগ্রহণ করেছেন। অতঃপর ক্রুস ২০১৪ ফিফা বিশ্বকাপে জার্মানির হয়ে বিশ্বকাপ জয়লাভ করেছেন,  উক্ত বিশ্বকাপে তিনি জার্মানির হয়ে উপলব্ধ প্রতিটি মিনিট খেলার পাশাপাশি ২টি গোল করেছিলেন। ২০১৪ সালের ৮ই জুলাই তারিখে, ব্রাজিলের বিরুদ্ধে ম্যাচে তিনি ফিফা বিশ্বকাপে তার প্রথম গোলটি করেছেন, একই সাথে উক্ত ম্যাচটি জার্মানির জার্সি গায়ে তার ৫০তম ম্যাচ ছিল।   পরবর্তীকালে, তিনি ইওয়াখিম ল্যোভের অধীনে ২০১৮ ফিফা বিশ্বকাপে জার্মানির চূড়ান্ত দলে স্থান পান,  যেখানে তার দল গ্রুপ পর্ব থেকেই বিদায় নিয়েছিল। ক্রুস তার খেলোয়াড়ি জীবনে এপর্যন্ত ৩টি বিশ্বকাপে অংশগ্রহণ করেছেন, যার মধ্যে তিনি ১৪টি ম্যাচে ৩টি গোল করেছেন।
২০২০ সালের ১৩ই অক্টোবর তারিখে ক্রুস তার খেলোয়াড়ি জীবনে ১০০তম ম্যাচটি খেলেছেন, সুইজারল্যান্ডের বিরুদ্ধে জার্মানির কোলনে অনুষ্ঠিত উক্ত ম্যাচটি ৩–৩ গোলে ড্র হয়েছিল; ম্যাচটির ৬৫তম মিনিটে তিনি একটি হলুদ কার্ড পেয়েছিলেন।
ব্যক্তিগত জীবন
২০১৫ সালের ১৩ই জুন তারিখে, ক্রুস তার দীর্ঘদিনের বান্ধবী জেসুকা ফারবারের সাথে বিবাহ বন্ধনে আবদ্ধ হয়েছেন। তাদের উভয়ের লিওন (জন্ম: ১৪ আগস্ট ২০১৩) এবং ফিন (জন্ম: ২৬ মার্চ ২০১৯) নামে দুইটি পুত্রসন্তান এবং আমেলি (জন্ম: ২০ জুলাই ২০১৬) নামে একটি কন্যাসন্তান রয়েছে। মায়োর্কা দ্বীপে তার একটি বাড়ি রয়েছে।
১৯০১
১৯০১ একটি সাধারণ বছর যেটি মঙ্গলবার দিয়ে শুরু। এবছর থেকেই নোবেল পুরস্কার প্রবর্তন করা হয়।
নোবেল পুরস্কার
right|80px
তথ্যসূত্র
1901 – 1950
চামটা ইউনিয়ন
চামটা ইউনিয়ন বাংলাদেশের ঢাকা বিভাগের শরীয়তপুর জেলার নড়িয়া উপজেলার অন্তর্গত একটি ইউনিয়ন।
ইতিহাস
গ্রাম সমূহঃ ১:তেলীপাড়া ২:চামটা ৩:দিনারা ৪:গুলমাইছ
শিক্ষা
শিক্ষার হার :
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান-নিজাম উদ্দিন
ব্রিজেট বি
জীবনী
একজন তরুণী হিসেবে তিনি মার্কিন যুক্তরাষ্ট্রে চলে আসেন, যেখানে তিনি একজন নর্তকী হিসেবে কাজ শুরু করেন। তিনি ওহাইওর কেন্ট স্টেট ইউনিভার্সিটিতে পড়াশোনা করেন, যেখানে তিনি চি ওমেগা সরোরিটির অন্তর্ভুক্ত ছিলেন।
সুবর্ণরেখা বন্দর
সুবর্ণরেখা বন্দরটি একটি গভীর জলের, সকল ঋতুতে ব্যবহারের উপযোগী বন্দর, যা ভারতের ওড়িশা রাজ্যের বালেশ্বর জেলার সুবর্ণরেখা নদীর মোহনাতে নির্মিত হবে বলে প্রস্তাবিত। বন্দরের ভিত্তিপ্রস্তর স্থাপন করা হয় ২০১৯ সালে। নির্মাণাধীন বন্দরটির পোতাশ্রয়ের গভীরতা হবে ।
পটভূমি
৪০ বছরেরও বেশি সময় ধরে পারাদ্বীপ বন্দর ওড়িশার একটি মাত্র বড় বন্দর এবং গোপালপুর ও ধামরা ছোট বন্দর। ছবিটি গত কয়েক বছরে নাটকীয়ভাবে পরিবর্তিত হয়।
আইআইটি মাদ্রাজের এক গবেষণার ভিত্তিতে ওড়িশা সরকার বন্দর স্থাপনের জন্য উপযুক্ত হিসাবে রাজ্যের ৪৮০ কিলোমিটার (৩০০ মাইল) উপকূলরেখা বরাবর ১৩ টি অবস্থান চিহ্নিত করে। এরপরে, বেসরকারি সংস্থার অংশগ্রহণে নতুন বন্দর স্থাপনের সুবিধার্থে রাজ্য সরকার ২০০৪ সালে একটি পৃথক বন্দর নীতিমালা প্রণয়ন করে।
২০১০ সালের মাঝামাঝি সময়ে ধামরা বন্দরটি চালু হওয়ার পরে, আরও তিনটি বন্দর স্থাপনের অগ্রগতি অর্জন করে। এই তিনটি বন্দর হল সুবর্ণরেখার মোহনাতে কীর্তানিয়া বন্দর, পুরীর অষ্টরঙ্গ বন্দর এবং ভদ্রকের চুরামাণি বন্দর। এই প্রকল্পগুলি বাস্তবায়নের পরে, ওড়িশা কেবল রাজ্যের নয়, ছত্তিশগড়, ঝাড়খণ্ড এবং মধ্যপ্রদেশের মতো অন্যান্য স্থলবেষ্টিত-রাজ্যগুলির জন্য গুরুত্বপূর্ণ প্রবেশ পথ হয়ে উঠবে বলে আশা করা হচ্ছে।
ভূগোল
কীর্তানিয়া বা সুবর্ণরেখা বন্দর ২১.৫৬১২১০° উত্তর ৮৭.৩২৯২৮০° পূর্বে চৌমুখ গ্রামে অবস্থিত।
বন্দর উন্নয়ন
ওড়িশা সরকার চেন্নাই ভিত্তিক ক্রিয়েটিভ পোর্ট ডেভেলপমেন্ট প্রাইভেট লিমিটেড-এর সাথে চুক্তি স্মারক স্বাক্ষর করে সুবর্ণরেখার মোহনায় কীর্ত্তনিয়াতে গভীর-জলের সকল ঋতুর বন্দর প্রকল্পের বিকাশের জন্য। কীর্তানিয়া বন্দর প্রকল্পটি ৫০ বছরের নির্মাণ, নিজস্ব, পরিচালনা, অংশীদার এবং হস্তান্তর (উত্সাহ) ভিত্তিতে নির্মিত হচ্ছে। এই প্রকল্পের মধ্যে বন্দর থেকে এনএইচ ৫ এবং জালেশ্বরে রেলপথের সঙ্গে একটি নিবেদিত রেল'সহ সড়ক সংযোগ অন্তর্ভুক্ত থাকবে। বন্দরটির প্রতি বছর ১০ মিলিয়ন টন পণ্য পরিচালনা করার প্রাথমিক ক্ষমতা থাকবে।
বিচার (পরকাল)
পরকালীন জীবনে বিচার অনেক ধর্মের কেন্দ্রীয় বিষয়। এর মধ্যে কর্ম ও জীবনের বৈশিষ্ট্যগুলি শাস্তি বা পুরস্কার নির্ধারণ করে। প্রায় সকল ধর্মেই পরকাল ব্যপকভাবে আলোচিত। অধিকাংশ মানুষ জোর দিয়ে বলে যে আপনি আপনার বর্তমান জীবনে যা করেন তা মৃত্যুর পরে আপনার সাথে যা ঘটে তা প্রভাবিত করে।
প্রাচীন মিশর
thumb|right|260px|মিশরীয় [[মৃতের বই এর অংশ দুয়াতে হৃদয়ের ওজন দেখানো হয়েছে।]]
প্রাচীন গ্রীস
প্রাচীন গ্রিকরা বিশ্বাস করত যে, মৃত্যুর পর একজন ব্যক্তি হেডিস, গ্রিক পাতালের রাজ্যে প্রবেশ করবে, এবং তাদেরকে রাজা মিনস, আইয়াকাস ও রাডামান্থাস দ্বারা বিচার করা হবে। জীবনে একজনের কর্মের উপর নির্ভর করে, একজন ব্যক্তিকে তিনটি ভিন্ন অস্তিত্বের স্তরে পাঠানো হবে: এলিসিয়াম, অ্যাসফোডেল ফিল্ডস বা টারটারাস। এলিসিয়াম তাদের জন্য যারা জীবনে ধার্মিক ছিলেন এবং ভাল মানুষ এবং কিংবদন্তি বীরদের জন্য সংরক্ষিত। এলিসিয়ামে মানুষ বৃক্ষ ও সূর্যের সাহিত একটি সুন্দর ও আরামদায়ক মাঠে চিরকালীন আনন্দের জীবন উপভোগ করে। অ্যাসফোডেল স্তর হচ্ছে নিরপেক্ষতার দেশ, এটি তাদের জন্য যারা নিরপেক্ষ ছিল, অথবা যাদের ভালো ও খারাপ কাজ সমানভাবে রয়েছে। এটা তাদের জীবনের উল্লেখযোগ্যতার অভাবের প্রতীক। চূড়ান্ত রাজ্য, টারটারাস, দুষ্টদের রাজ্য। এটি হেডিসের গভীরতম অঞ্চল, এবং যারা মন্দ কাজ করেছে তাদের এখানে অনন্তকালের জন্য শাস্তি দেওয়া হয়। এখানে শাস্তি একজনের জীবনে সংঘটিত দুষ্ট কাজের প্রতিফলন করে (যেমন, ট্যান্টালাস তার পুত্রকে হত্যা করে এবং ঈশ্বরকে খাওয়ান, তাই তাকে ফল দিয়ে গাছ দ্বারা বেষ্টিত একটি পুকুরে দাঁড় করিয়ে শাস্তি দেওয়া হয়েছিল, কিন্তু পানি বা ফল খেতে পারে না)। মরণশীলরা এই রাজ্যটিকে অ-মরণশীল এর সাথে ভাগ করে নিয়েছে।
ভারতীয় ধর্ম
ভারতীয় ধর্মগুলি হিন্দুধর্ম এবং বৌদ্ধধর্মের দিক অত্যন্ত প্রভাবশালী ছিল, এবং দেবতাদের সাথে শুধু ভারতে নয়, চীন, কোরিয়া ও জাপানেও অন্যান্য ধর্মে ধার করা হয়েছে। যেমন, এশীয় ধর্মগুলির অনেকেরই পৌরাণিক কাহিনী ও দেবতা ধারণার মধ্যে মিল রয়েছে।
বৌদ্ধধর্ম
বৌদ্ধধর্ম কর্ম ও পুনর্জন্মের নীতিগুলিকে হিন্দুধর্মের মতোই প্রয়োগ করে। বিভিন্ন ভিন্ন সংস্করণ আছে। কারও কারও মধ্যে এমন কোনও ঈশ্বর নেই যে ব্যক্তিদের উপর তাদের ভবিষ্যত জীবন নির্ধারণ করার জন্য বা তাদের বর্তমান জীবনের জন্য তাদের পুরস্কৃত বা শাস্তি দেওয়ার জন্য রায় দেয়। এই ধরনের ক্ষেত্রে, মানুষ, সেইসাথে নির্বাণে উপনীত হওয়া বুদ্ধ ছাড়া অন্য সকল প্রাণী, কেবল কর্মের উপর ভিত্তি করে পুনর্জন্মের চক্র অনুসরণ করে যতক্ষণ না তারা নির্বাণে পৌঁছাতে পারে। বৌদ্ধধর্মের কিছু অন্যান্য সংস্করণে, যম,  এর পাশাপাশি নরক এবং শাস্তির ধারণাগুলি হিন্দুধর্ম থেকে গৃহীত হয়েছে।
চীনা ধর্মের উপর প্রভাব
চীনা ধর্ম যম ও নরক (দিউ) সহ হিন্দুধর্ম ও বৌদ্ধধর্ম থেকে প্রচুর পরিমাণে ধার করে। যাইহোক, কর্ম ও বর্ণ ব্যবস্থা নিযুক্ত নয়; এইভাবে পুনর্জন্ম, সেইসাথে জীবন ও দিউ এর মধ্যে পুরস্কার ও শাস্তি, শুধুমাত্র জীবনের ভাল বা খারাপ কাজের উপর ভিত্তি করে। হিন্দুধর্মের মতোই দিউতে দুষ্টদের অত্যাচার করা হয়, যার মধ্যে বিভিন্ন স্তরের বিভিন্ন শাস্তি রয়েছে, এবং তারা হয় খারাপ ভাগ্য এবং অবস্থার সাথে মানুষের মধ্যে বা পশুতে পুনর্জন্ম লাভ করে। যারা ধার্মিক এবং ভাল তারা হয় সৌভাগ্য ও মর্যাদা নিয়ে মানুষের মধ্যে পুনর্জন্ম লাভ করে বা স্বর্গে গৃহীত হয়।
শিখধর্ম
কিন্তু কেউ শিখ ধর্মগ্রন্থগুলোকে বিচক্ষণতার সহিত বিশ্লেষণ করলে দেখতে পারেন যে গুরু গ্রন্থ সাহিব এবং দশম গ্রন্থে পরকালের অনেক ঘটনায় স্বর্গ ও নরকের অস্তিত্বের কথা সূক্ষ্মভাবে বলা আছে। সুতরাং সেখান থেকে বলা যায় শিখধর্ম স্বর্গ ও নরকের অস্তিত্বে বিশ্বাস করে। যাইহোক, স্বর্গ ও নরক ব্যক্তিকে কেবল পুরষ্কৃত করতে ও শাস্তি দিতে তৈরি করা হয়েছে, পুরস্কার বা শাস্তি লাভ শেষ হলে ব্যক্তিকে আবার জন্ম নিতে হবে। ঈশ্বরের সাথে যুক্ত হওয়ার আগ পর্যন্ত তাকে এই জন্মমৃত্যুর চক্রের মধ্যেই থাকতে হবে। শিখ ধর্মগ্রন্থগুলো অনুসারে মানবিক আকার হল ঈশ্বরের সবচেয়ে নিকটবর্তী আকার এবং ঈশ্বরের সাথে পুনরায় যুক্ত হবার জন্য সবচাইতে ভাল সুযোগ। শিখ গুরুরা বলেন যে, কিছুই মরে না, কিছুই জন্মায় না, সবকিছুই চিরকাল বর্তমান থাকে, এরা শুধু নিজেদের আকৃতি বদল করে। এটা একটি উচ্চতর দর্শন। এটা অনেকটা একটি পোশাকের আলমারির সামনে দাঁড়িয়ে থাকার মত, আপনি একটি পোশাক গ্রহণ করবেন, একে পড়বেন এবং এরপর একে ত্যাগ করবেন, তারপর আরেকটা পড়বেন। আপনি কেবল একটি আকার থেকে আরেকটি আকারে পরিবর্তিত হচ্ছেন। আসলে, আপনার আত্মা কখনই জন্মলাভ বা মৃত্যুবরণ করে না। আপনার আত্মা ঈশ্বরের একটি অংশ এবং তাই তা চিরকাল জীবিত থাকে।
ইসলাম ধর্ম
ইসলামে, মৃত্যুর পর দুটি সাধারণ পর্যায় রয়েছে: ছোট বিচার (আল-কিয়াম আল-সুগরা) যা প্রত্যেক ব্যক্তির মৃত্যুর সাথে সাথে শুরু হয় এবং প্রধান বিচার (আল-কিয়ামাহ আল-কুবরা) যা নির্দিষ্ট ঘটনা সমস্ত সৃষ্টি।
ছোট বিচার, যাকে কুরআনে বাধা (বারযাখ) হিসাবেও উল্লেখ করা হয়েছে, যেখানে সমস্ত আত্মা কবরের ভিতরে থাকে যেখানে তাদেরকে ইয়াওম আদ-দীন (বিচারের দিন) অপেক্ষায় কবর দেওয়া হয়েছিল। প্রতিটি আত্মা আনন্দ বা যন্ত্রণার মধ্যেই বারযাখে তার সময় কাটায় এবং জানালা দিয়ে তার চূড়ান্ত গন্তব্যের আভাস পায়। যাদের অনেক পাপ ছিল তারা কবরে এমন কিছু শাস্তির সম্মুখীন হতে পারে যা বিচারের দিন তাদের শাস্তি হ্রাস বা কাফফারা করবে।
যখন বিচারের দিন শুরু হয়, সমস্ত সৃষ্টি ধ্বংস হয়ে যায়, তারপর একটি নতুন মহাবিশ্ব সৃষ্টি হয়। সমস্ত সৃষ্টি দেহ ও আত্মায় তাদের আসল আকারে পুনরুত্থিত হবে, নগ্ন ও খতনাবিহীন। ঈশ্বরের সিংহাসন (আল্লাহ হল ঈশ্বরের আরবি শব্দ) নতুন পৃথিবীতে আনা হবে, আটটি বিশাল ফেরেশতা বহন করবে। ঈশ্বর প্রত্যেক ব্যক্তিকে পৃথকভাবে বিচারের জন্য ডাকবেন, অনুবাদক ছাড়াই তাদের সাথে সরাসরি কথা বলবেন এবং তাদের কাজকে মাপকাঠিতে ওজন করবেন। বিচারের পরের পথ দুটি: প্রথমটি হল জান্নাত (আরবী উদ্যান), মোটামুটিভাবে জান্নাতের সমতুল্য, এবং দ্বিতীয়টি হল জাহান্নাম, জাহান্নামের সমতুল্য। জান্নাহ বা জাহান্নামের জন্য একজনের দায়িত্ব দুটি জিনিস দ্বারা নির্ধারিত হয়: অংশীদার ছাড়া ঈশ্বরে তাদের একেশ্বরবাদী বিশ্বাস এবং জীবনে একজনের কাজ। যারা ঈশ্বরে বিশ্বাস করে এবং ভাল কাজ করে তাদের জান্নাতে প্রবেশ করানো হবে, যেখানে যারা ঈশ্বরে বিশ্বাস করে না তারা জাহান্নামে চিরকালের জন্য শাস্তি পাবে। যারা ঈশ্বরে বিশ্বাস করে কিন্তু অনেক পাপ করে তাদের পাপ পরিষ্কার না হওয়া পর্যন্ত জাহান্নামে পাঠানো হবে, তারপর তাদের পুনরুজ্জীবিত করা হবে এবং জান্নাতে প্রবেশ করানো হবে।
কুরআনে জান্নাতকে চিরস্থায়ী আনন্দের বাগান হিসাবে বর্ণনা করা হয়েছে যার তলদেশে নদী প্রবাহিত; এটা বর্তমান জীবনের আকাশ ও পৃথিবীর চেয়েও বড়। এটি পাহাড়ের আকারে, যার কেন্দ্রটি সর্বোচ্চ পদ হিসাবে রয়েছে, যেখানে নবীগণ বসবাস করবেন, ঈশ্বরের আরশের নীচে, এবং যেখানে জান্নাতের সকল নদ-নদীর প্রস্রবণ প্রবাহিত হয়। বাসিন্দারা কোনও উদ্বেগ বা সমস্যা ছাড়াই সুখ এবং সন্তুষ্টির মধ্যে বাস করে। জান্নাতের লোকেরা সুন্দর পরিবেশে বাস করে যেখানে তারা তাদের ইচ্ছামত সবকিছু পায়: সুন্দরী পত্নী, জামাকাপড়, ভৃত্য, পারিপার্শ্বিক, খাদ্য, ইত্যাদি; বর্তমান বিশ্বের নিখুঁত জীবন নির্দেশক সব জিনিস। উপরন্তু, তাদের ঈশ্বরের কাছাকাছি আনা হয়। ইতিমধ্যে, জাহান্নামে যারা অত্যাচারিত হয়, প্রাথমিকভাবে আগুন বা বরফ জমা করার পদ্ধতিতে অনন্তকালের জন্য, অথবা যতক্ষণ না আল্লাহ তাদের কাউকে নাজাত দিতে চান।
কুরআন স্পষ্টভাবে বলে যে জান্নাহ মুহাম্মদের অনুসারীদের জন্য একচেটিয়া আবাস নয়। বরং, সকল যুগে ঈশ্বরে বিশ্বাসী সকল একেশ্বরবাদী, যেমন ইহুদীরা যারা মুসাকে অনুসরণ করেছিল এবং খ্রিস্টানরা যারা ঈসাকে অনুসরণ করেছিল, তারা যদি ঈশ্বরে বিশ্বাস করে এবং ভাল কাজ করে তবে তারা জান্নাতে প্রবেশ করবে। এছাড়াও, মুসলমানদের জান্নাতের নিশ্চয়তা নেই। বরং তাদেরকে সতর্ক থাকতে হবে যেন এমন কোন শিরকের উপর মৃত্যু না ঘটে যা তাদেরকে চিরতরে জাহান্নামের দিকে নিয়ে যাবে।
ইহুদি ধর্ম
রাব্বিনী ইহুদিধর্মে, বর্তমান পার্থিব বিশ্ব (ওলাম হা-জেহ) থেকে আগত বিশ্বে (ওলাম হা-বা) পরিবর্তনের সময় ঈশ্বরের বিচার ঘটে।
যারা নিয়ম মানে না তারা আধ্যাত্মিক শুদ্ধির জন্য গেহেনায় সময় কাটাতেন। গেহেনা ছিল জাহান্নামের সাধারণ ধারণার মতো অগ্নিময় স্থান, যেখানে ওলাম হা-বা-এর জন্য শুদ্ধ করার জন্য দুষ্টদের সর্বোচ্চ এক বছরের জন্য নির্যাতন করা হবে। যারা অতিশয় দুষ্ট ছিল তারা বরং গেহেনাতে নির্যাতনের পর সম্পূর্ণরূপে ধ্বংস হয়ে যাবে।
খ্রিস্টধর্ম
সংযোগ=https://bn.wikipedia.org/wiki/%E0%A6%9A%E0%A6%BF%E0%A6%A4%E0%A7%8D%E0%A6%B0:Domenico_Beccafumi_056.jpg|থাম্ব|ডোমিনিকো বেক্কাফুমির ইনফার্নো: নরকের একটি খ্রিষ্টীয় কল্পনা
ক্যাথলিক চার্চ
ক্যাথলিকরা বিশ্বাস করে যে সমস্ত পুরুষ, মহিলা এবং শিশুরা ন্যায়সঙ্গত বা অন্যায়ভাবে পুনরুত্থিত হবে এবং দেহ এবং আত্মা উভয়ই বিচারের দিনে আসবে। মানুষের কর্ম অনুযায়ী তার বিচার করা হয়। যারা বিশুদ্ধ পাওয়া যায় তাদের রক্ষা করা হয় এবং রাজ্যে স্বাগত জানানো হয় এবং যারা চিরস্থায়ী অভিশাপে প্রবেশ করতে চায় তাদের পাওয়া যায়। ক্যাথলিকরা বিশ্বাস করে যে, ড়শ্বরের অনুগ্রহের দ্বারা এবং পরিত্রাণের মাধ্যমে, কৃষ্ণের সাথে মানুষের সহযোগিতা আবশ্যক, যেমনটি প্রতিভার দৃষ্টান্ত দ্বারা প্রমাণিত। তারা বিশ্বাস করে যে, পরিত্রাণের জন্য যে কাজ করা হয়েছে তা মানুষের নিজের গুণে গুণান্বিত নয়, যিনি একজন পাপী, কিন্তু একজন দাস ও বন্ধু হিসেবে যারা তাদের দেওয়া অনুগ্রহের সাথে ভালভাবে কাজ করে; কাজেই বিশ্বাস ছাড়া কাজকে বিশ্বাস করা হয় সোলো ফাইডস এবংক্যাথলিকরা প্রত্যাখ্যান করেছে, কিন্তু বিশ্বাস ছাড়াও কাজগুলি ক্যাথলিকদের দ্বারা পেলেজিয়ানিজম হিসাবে প্রত্যাখ্যান করা হয়েছে। বিচারের দিনটি উপরোক্ত উপহার হিসেবে উভয় বিশ্বাসের প্রয়োজন বলে মনে করা হয়, কিন্তু মানুষের কাজকেও বিচার করা হয়, যেমন একটি দ্রাক্ষালতার শাখা তার ফল দ্বারা বিচার করা হয়। ক্যাথলিকরা পুর্গেতরিতেও বিশ্বাস করে, কিন্তু বিচার-পূর্ব দিন হিসেবে একটি জায়গা হিসেবে, বিচারের দিনের জন্য প্রস্তুতকারীদের জন্য একটি বিশুদ্ধ লোকেল। যদি বিচার দিবসের আগে আত্মা শুদ্ধ হয় তবে তাদের মুক্তি দেওয়া হয় যেখানে তারা সেইসব সাধুদের সাথে যোগ দেয় যারা দেহবিহীন আত্মা, দেহবিহীন পিতার বুদ্ধিবৃত্তিক দৃষ্টি উপভোগ করে, যা বিটিফিক ভিশন নামে পরিচিত। সেখানে সাধুরা বিচার দিবসের অপেক্ষায় আছে যে তারা তাদের দেহ গ্রহণের জন্য পুনরুত্থিত হবে এবং প্রেরিত এবং পিতৃপক্ষ দ্বারা নিশ্চিত হওয়া ট্রিনিটি দ্বারা বিশুদ্ধ বিচার করা হবে। সেদিন শুধু মানুষেরই বিচার করা হবে না, বরং ফেরেশতাদের মতো অন্যান্য প্রাণীদেরও বিচার করা হবে।
প্রতিবাদী মতবাদ
প্রতিবাদীরা বিশ্বাস করে যে মৃতরা তাদের দেহ ত্যাগ করে এবং তাদের আত্মা ঈশ্বরের দ্বারা পাপের বিচারের মুখোমুখি হয়। যেহেতু সমস্ত মানুষ পাপ করে, তাই স্বর্গে প্রবেশের একমাত্র উপায় হল যীশু খ্রীষ্টের প্রতি বিশ্বাস, যিনি ঈশ্বরের পুত্র এবং মানুষের আকারে ঈশ্বর । এই জীবনে ভাল কাজগুলি স্বর্গে ধন সঞ্চয় করে - স্বর্গে প্রবেশ করা (সত্যিকারের জীবন) পার্থিব সম্পদ এবং সম্মানের চেয়ে অনেক বেশি মূল্যবান। যাইহোক, পরিত্রাণ একমাত্র অনুগ্রহের মাধ্যমে। অন্য সবাই নরকে যাবে। একবার নরকে, মানুষ তার কর্মের উপর নির্ভর করে বিভিন্ন মাত্রা সহ্য করবে। এই শাস্তি অনন্ত। যখন পৃথিবী শেষ হবে তখন মৃতরা সবাই তাদের স্থায়ী বিচারের জন্য পুনরুত্থিত হবে এবং একটি নতুন স্বর্গ, পৃথিবী এবং নরক স্থাপন করবে। প্রোটেস্ট্যান্টিজম, অন্যান্য বিশ্ব বিশ্বাসের থেকে আলাদা, যদিও এটি একটি উচ্চশক্তির দ্বারা বিচারের জন্য একটি পৃথক পথের অনুমতি দেয়, আরামদায়ক অনন্ত জীবনে প্রবেশ করা যায় না, কিন্তু এককভাবে সেই উচ্চ ক্ষমতার আত্মত্যাগের কারণে ঘটে।
ল্চাগ্স-রা-স্প্রুল-স্কু
ল্চাগ্স-রা-স্প্রুল-স্কু তিব্বতী বৌদ্ধধর্মের দ্গে-লুগ্স ধর্মসম্প্রদায়ের একটি অন্যতম প্রধান অবতারী লামার উপাধি বিশেষ।
দ্য হান্টিং অফ দ্য স্নার্ক
থাম্ব|286x286পিক্সেল দ্য হান্টিং অফ দ্য স্নার্ক হল ইংরেজ লেখক লুইস ক্যারলের একটি বাজে কবিতা, যেখানে দশটি চরিত্রের গল্প বলা হয়েছে যারা স্নার্ক নামে পরিচিত একটি রহস্যময় প্রাণীকে শিকার করতে সমুদ্র পাড়ি দেয়। কবিতাটি ১৯৭৬ সালে হেনরি হলিডে দ্বারা চিত্র সহ প্রকাশিত হয়েছিল। এটি হলিডে'স ইলাস্ট্রেশনের অষ্টম প্লেট, যার সাথে আছে "ফিট দ্য সিক্সথ: দ্য ব্যারিস্টার'স ড্রিম"। ব্যারিস্টার, ক্রু সদস্যদের মধ্যে একজন, ঘুমাচ্ছেন এবং একটি শূকরের বিচার প্রত্যক্ষ করার স্বপ্ন দেখেন যা তার শূকরকে পরিত্যাগ করার জন্য অভিযুক্ত। স্নার্ককে ফোরগ্রাউন্ডে চিত্রিত করা হয়েছে, প্রতিরক্ষা ব্যারিস্টার হিসাবে কাজ করে এবং পোশাক এবং পরচুলা পরিহিত - সেটে প্রাণীর একটি চিত্রের নিকটতম। ব্যারিস্টার শেষ পর্যন্ত তার কানে বেলম্যানের বেল বাজানোর মাধ্যমে জেগে ওঠে, যেমনটি নীচে বাম দিকে দেখা যায়।
দিরেক্সিওঁ জেনেরাল দ্য লা সেক্যুরিতে এক্সতেরিয়্যর
দিরেক্সিওঁ জেনেরাল দ্য লা সেক্যুরিতে এক্সতেরিয়্যর (Direction générale de la Sécurité extérieure, DGSE) বা দেজেএসঅ্য হল ২রা এপ্রিল ১৯৮২ সালে প্রতিষ্ঠিত ফ্রান্সের বৈদেশিক গোয়েন্দা সংস্থা, যা ব্রিটিশ সিক্রেট ইন্টেলিজেন্স সার্ভিস (এমআই৬) এবং মার্কিন সেন্ট্রাল ইন্টেলিজেন্স এজেন্সির (সিআইএ) সমতুল্য। দেজেএসঅ্য গোয়েন্দা তথ্য সংগ্রহ এবং বিদেশে আধাসামরিক ও প্রতিগোয়েন্দা অপারেশন পরিচালনার পাশাপাশি অর্থনৈতিক গুপ্তচরবৃত্তির মাধ্যমে ফ্রান্সের জাতীয় নিরাপত্তা রক্ষা করে। এর সদর দফতর প্যারিসের ২০শ আরঁদিসমঁতে অবস্থিত।
দেজেএসঅ্য ফরাসি সশস্ত্র বাহিনী মন্ত্রণালয়ের অধীনে পরিচালিত হয় এবং এর অভ্যন্তরীণ পরিপূরক দেজেএসই-র (দিরেক্সিওঁ জেনেরাল দ্য লা সেক্যুরিতে অ্যাঁতেরিয়্যর) সঙ্গে পাশাপাশি কাজ করে। অন্যান্য অধিকাংশ গোয়েন্দা সংস্থার মতোই এর কার্যক্রম ও সাংগঠনিক বিবরণ অত্যন্ত গোপন রাখা হয় এবং জনসম্মুখে প্রকাশ করা হয় না।
দেজেএসঅ্য একটি পদ্ধতি অনুসরণ করে যা এলঅ্যদেআ (LEDA) নামে পরিচিত। L দিয়ে আনুগত্য (loyauté), E দিয়ে অত্যাবশ্যকতা (exigence), D দিয়ে বিচক্ষণতা (discrétion) ​​এবং A দিয়ে অভিযোজ্যতা (adaptabilité) বোঝায়। এগুলো নৈতিকতা এবং গোয়েন্দাগিরি ব্যবস্থাপনা ও গুপ্তচর, কর্তৃপক্ষ এবং অংশীদারদের সঙ্গে সহযোগিতার সাথে সম্পর্কিত কার্যকলাপের অপরিহার্য উপাদান।
সাপারমুরাত নিয়াজভ
সাপারমুরাত আতায়েভিচ নিয়াজভ (১৯ ফেব্রুয়ারি ১৯৪০ – ২১ ডিসেম্বর ২০০৬), যিনি তুর্কমেনবাশি নামেও পরিচিত, একজন তুর্কমেন রাজনীতিবিদ ছিলেন যিনি ১৯৮৫ সাল থেকে ২০০৬ সালে তাঁর মৃত্যুর আগ পর্যন্ত একনায়কতান্ত্রিকভাবে তুর্কমেনিস্তান শাসন করেছিলেন। ১৯৮৫ থেকে ১৯৯১ সাল পর্যন্ত তুর্কমেন কমিউনিস্ট পার্টির প্রথম সম্পাদক ছিলেন এবং ১৯৯১ সালের সোভিয়েত অভ্যুত্থান চেষ্টাকে সমর্থন করেছিলেন। ১৯৯১ সালে সোভিয়েত ইউনিয়নের কাছ থেকে স্বাধীনতা লাভের পর তুর্কমেনিস্তানকে তিনি ১৫ বছর যাবত শাসন করেন।
তুর্কমেন গণমাধ্যম তাঁকে "মহামান্য সাপারমুরাত তুর্কমেনবাশি, তুর্কমেনিস্তানের রাষ্ট্রপতি ও মন্ত্রিপরিষদের চেয়ারম্যান" শিরোনাম ব্যবহার করে উল্লেখ করতো। তুর্কমেনবাশি তাঁর স্বপ্রদত্ত উপাধি, যাঁর অর্থ তুর্কমেনদের প্রধান, উপাধিটি মূলত বিশ্ব তুর্কমেন সংস্থার প্রতিষ্ঠাতা ও সভাপতি হিসেবে তাঁর ভূমিকাকে উল্লেখ করে। ১৯৯৯ সালে তুর্কমেনিস্তানের আইনসভা নিয়াজভকে তুর্কমেনিস্তানের আজীবনের জন্য রাষ্ট্রপতি হিসেবে ঘোষণা করে।
তাঁর শাসনকালে তিনি বিশ্বের অন্যতম কর্তৃত্ববাদী, স্বৈরাচারী ও দমনমূলক একনায়ক ছিলেন। তিনি নিজের চারপাশে এক প্রকার ব্যক্তি পূজা প্রচার করেছিলেন এবং দেশের উপর তাঁর ব্যক্তিগত খামখেয়ালিপনা আরোপ করেছিলেন, যেমন তিনি তাঁর আত্মজীবনীমূলক বই রুহনামার প্রসঙ্গ অনুসারে তুর্কমেন ক্যালেন্ডারের মাস ও সপ্তাহের দিনের নাম পরিবর্তন করেন। তিনি স্কুল, বিশ্ববিদ্যালয় ও সরকারি প্রতিষ্ঠানে রুহনামা পড়া বাধ্যতামূলক করেছিলেন, চাকরির ইন্টারভিউতে নতুন সরকারি কর্মজীবিদের বইয়ের উপর পরীক্ষা করা দিতে হত এবং বইটির শিক্ষার উপর একটি পরীক্ষা দেওয়া তুর্কমেনিস্তানের ড্রাইভিং পরীক্ষার একটি অংশ ছিল। এমন একটি দেশে যেখানে সেই সময়ে অর্ধেকেরও বেশি জনসংখ্যা গ্রামীণ এলাকায় বসবাস করতো, সেখানে ২০০৫ সালে তিনি রাজধানী শহর আশগাবাতের বাইরে সকল গ্রামীণ লাইব্রেরি ও হাসপাতাল বন্ধ করে দেন। তিনি একবার বলেছিলেন, "যদি লোকেরা অসুস্থ হয়, তাঁরা আশগাবাতে আসতে পারে।"
তাঁর শাসনামলে মধ্য এশিয়ার মধ্যে তুর্কমেনিস্তানের মানুষের আয়ুষ্কল সবচেয়ে কম ছিল। লন্ডনভিত্তিক মানবাধিকার সংস্থা গ্লোবাল উইটনেসের প্রতিবেদন অনুসারে, নিয়াজভের নিয়ন্ত্রণে থাকা এবং বিদেশে রাখা অর্থ ৩০০ কোটি মার্কিন ডলারের বেশি হতে পারে, যার মধ্যে ১৮০–২৬০ কোটি ডলার জার্মানির ডয়চে ব্যাংকের বৈদেশিক মুদ্রার রিজার্ভ তহবিলে জমা আছে বলে অভিযোগ রয়েছে।
পটভূমি
নিয়াজভ ১৯ ফেব্রুয়ারি ১৯৪০ সালে সোভিয়েত তুর্কমেনিস্তানের আশগাবাতের ঠিক বাইরে গিপজাকে (বা কিপচাক) জন্মগ্রহণ করেন। তিনি তুর্কমেনদের প্রভাবশালী তেকে গোত্রের সদস্য ছিলেন। তাঁর জীবনীর দাপ্তরিক সংস্করণ অনুসারে, তাঁর বাবা আতামিরাত নিয়াজভ দ্বিতীয় বিশ্বযুদ্ধে নাৎসি জার্মানির বিরুদ্ধে লড়াইয়ে মারা গিয়েছিলেন, যেখানে অন্যান্য সূত্র দাবি করে, যে তিনি যুদ্ধ এড়িয়ে যান তাই সোভিয়েত ইউনিয়নের একটি সামরিক আদালত তাকে মৃত্যুদণ্ডে দণ্ডিত করেছিলেন। ১৯৪৮ সালের আশগাবাত ভূমিকম্পে তাঁর মা এবং দুই ভাই নিহত হন। তাঁর মা গুর্বানসোলতান এজে পরবর্তীকালে নিয়াজভের ব্যক্তি পূজার অংশ ছিলেন। তিনি একটি সোভিয়েত অনাথ আশ্রমে বেড়ে উঠেন, পরবর্তীতে রাষ্ট্র তাঁকে দূর-সম্পর্কের আত্মীয়ের হেফাজতে রাখার নির্দেশ দেয়।
১৯৬২ সালে কমিউনিস্ট পার্টির সদস্য হওয়ার মাধ্যমে নিয়াজভ তাঁর রাজনৈতিক জীবন শুরু করেন। তিনি দ্রুত পদান্নোতি পান, আশগাবাত নগর কমিটির প্রথম সম্পাদক হন এবং ১৯৮৫ সালে সোভিয়েত তুর্কমেনিস্তানের কমিউনিস্ট পার্টির প্রথম সম্পাদক হন। একটি তুলা-সম্পর্কিত কেলেঙ্কারির জন্য সোভিয়েত সাধারণ সম্পাদক মিখাইল গর্বাচেভ পূর্বসূরি মুহাম্মেতনাজার গাপুরভকে সরিয়ে দেওয়ার পর নিয়াজভ এই পদটি লাভ করেন। নিয়াজভের অধীনে তুর্কমেন কমিউনিস্ট পার্টি সোভিয়েত ইউনিয়নের সবচেয়ে কট্টরপন্থী এবং অসংস্কারহীন দলীয় সংগঠনগুলির একটি হিসাবে খ্যাতি অর্জন করেছিল। ১৩ জানুয়ারি ১৯৯০ সালে নিয়াজভ সোভিয়েত তুর্কমেনিস্তান প্রজাতন্ত্রের সর্বোচ্চ আইনসভার সুপ্রিম সোভিয়েতের চেয়ারম্যান হন। পদটি ছিল রাষ্ট্রপতির সমতুল্য।
১৯৯৪ সালে একটি গণভোট ২০০২ সাল পর্যন্ত নিয়াজভের মেয়াদ বৃদ্ধি করে যাতে তিনি একটি ১০-বছরের উন্নয়ন পরিকল্পনা তত্ত্বাবধান করতে পারেন। আনুষ্ঠানিক ফলাফলে দেখা গেছে যে ৯৯.৯% ভোটার এই প্রস্তাবটি অনুমোদন করেন। ২৮ ডিসেম্বর ১৯৯৯ তারিখে সংসদ নিয়াজভকে আজীবনের জন্য রাষ্ট্রপতি হিসেবে ঘোষণা করে; এর কয়েক সপ্তাহ আগেই সংসদীয় নির্বাচন অনুষ্ঠিত হয়েছিল যাতে রাষ্ট্রপতি নিজেই সকল প্রার্থীকে বেছে নিয়েছিলেন।
নিয়াজভ ও তাঁর স্ত্রী মুজা নিয়াজভা (জন্মগত নাম মেলনিকোভা), যিনি রুশ ও ইহুদি বংশোদ্ভূত ছিলেন, তাঁদের এক পুত্র (মুরাত) ও এক কন্যা (আইরিনা) রয়েছে।
রাষ্ট্রপতিত্ব (১৯৯০–২০০৬)
তুর্কমেনিস্তানের একটি সোভিয়েত প্রজাতন্ত্র থেকে স্বাধীন রাষ্ট্রে রূপান্তরের সময় নিয়াজভ রাষ্ট্রপতি হন। এককেন্দ্রিক সোভিয়েত রাষ্ট্রব্যবস্থার একটি প্রাথমিক পতনের মাধ্যমে তাঁর রাষ্ট্রপতিত্বকে চিহ্নিত করা হয়েছিল যা অনেক ক্ষেত্রেই ক্ষুদ্রতর, পৃথক, রাষ্ট্রগুলিতে রূপান্তরের জন্য অনুপযুক্ত ছিল। সংবাদপত্রের স্বাধীনতা এবং সংখ্যালঘু ধর্মীয় গোষ্ঠীদের সামান্য পরিমাণ ধর্মীয় অধিকার সম্পর্কে বহির্বিশ্বের উদ্বেগ ছিল। রুহনামা রচনা ও প্রচারের মাধ্যমে নিয়াজভ নতুন তুর্কমেনিস্তানের রাষ্ট্রের জন্য একটি সাংস্কৃতিক পটভূমি তৈরি করতে একটি ব্যক্তিগত চেষ্টা করেছিলেন, রুহনামা একটি আত্মজীবনীমূলক বই যার উদ্দেশ্য ছিল তুর্কমেনিস্তানের জনগণকে তাঁর ব্যক্তিগত ধারণা দিয়ে পথ দেখানো এবং দেশীয় সংস্কৃতির প্রচার করা (এবং বিদেশি সংস্কৃতির নিষিদ্ধকরণকে সম্প্রসারিত করে)। তিনি নির্দিষ্ট তুর্কমেন প্রকৃতির সাথে সামঞ্জস্যপূর্ণ নতুন ছুটির দিনসমূহ তৈরিতেও অংশ নিয়েছিলেন এবং রুশ সিরিলীয় বর্ণমালাকে প্রতিস্থাপনের জন্য একটি নতুন লাতিন-ভিত্তিক তুর্কমেন বর্ণমালা চালু করেছিলেন। লাতিন তুর্কমেন বর্ণমালার অক্ষরগুলির মধ্যে রয়েছে: Aa, Bb, Çç, Dd, Ee, Ää, Ff, Gg, Hh, Ii, Jj, Žž, Kk, Ll, Mm, Nn, Ňň, Oo, Öö, Pp, Rr, Ss, Şş, Tt, Uu, Üü, Ww, Yy, Ýý, Zz।
তেল ও গ্যাস
তুর্কমেনিস্তানে সাবেক সোভিয়েত ইউনিয়নের দ্বিতীয় বৃহত্তম তেলের মজুদ রয়েছে, যেটি রাষ্ট্রের জন্য উচ্চ রাজস্ব সরবরাহ করে। যেহেতু দেশটি সোভিয়েত ইউনিয়নের মধ্যে একটি প্রজাতন্ত্র রূপে বিদ্যমান ছিল তাই সরকার কেন্দ্রিভূত পরিকল্পনা ব্যবহার করেছে, যেমন উৎপাদন ও সংগ্রহের রাষ্ট্রীয় নিয়ন্ত্রণ, কম সুদের হারের সাথে সরাসরি ব্যাংক আমানত, বিনিময় হারের সীমাবদ্ধতা এবং মূল্য নিয়ন্ত্রণ।
২০০৫ সালে নিয়াজভ আতামুরাদ বের্দিয়েভকে সরিয়ে গুর্বানমিরাত আতাইউকে তেল ও গ্যাস মন্ত্রী হিসেবে নিযুক্ত করেন।
কৃষি
তুর্কমেনিস্তানের অন্যান্য প্রাথমিক সম্পদ হলো তুলা ও শস্য। নিয়াজভ কৃষি উৎপাদনে বাৎসরিক কোটা দাবি করার পুরোনো প্রথা অব্যাহত রাখেন এবং পরবর্তীতে কোটা পূরণ না হলে উপমন্ত্রীদের দোষারোপ করতেন ও/অথবা বরখাস্ত করতেন। তা সত্ত্বেও তুর্কমেনিস্তানের একটি উদ্ভূত যুগ ছিল যেখানে উদ্ভিদ ও মেশিনারিতে প্রচুর বিনিয়োগ ছিল যাতে দেশটি কাঁচা তুলা উৎপাদনকারী দেশ থেকে তুলা প্রক্রিয়াজাতকারী দেশে পরিবর্তিত হতে পারতো। নিয়াজভের রাষ্ট্রপতিত্বকালে তুর্কমেনিস্তানে একটি বস্ত্রশিল্প প্রতিষ্ঠিত হয়েছিল।
সংস্কৃতি
নিয়াজভ তুর্কমেনিস্তানের উন্নয়নে তুর্কমেনি সংস্কৃতির পুনরুজ্জীবনকে শীর্ষ অগ্রাধিকারে রেখেছেন। তিনি সিরিলীয়র পরিবর্তে লাতিন বর্ণমালার উপর ভিত্তি করে একটি নতুন তুর্কমেন বর্ণমালা প্রবর্তন করেন। তুর্কমেন সংস্কৃতির (তুর্কমেন: "গালকিনিশ") প্রচারের জন্য জাতীয় পুনরুজ্জীবন আন্দোলন নামে একটি সংস্থাও প্রতিষ্ঠিত হয়েছিল।
নিয়াজভের আমলে ৯ মে বিজয় দিবস উদযাপনকে রূপ দিতে তাঁর পিতা আতামিরাত নিয়াজভের লালফৌজের চাকরিজীবনকে ব্যবহার করা হত। মধ্য এশিয়ার অন্যান্য দেশের বিপরীতে নিয়াজভের অধীনে তুর্কমেনিস্তান দ্বিতীয় বিশ্বযুদ্ধের সময় দেশটির মানুষের আত্মত্যাগের স্মরণের উপর জোর প্রদান করে। ২০০৫ সালে নিজায়ভ যুদ্ধ সমাপ্তির হীরকজয়ন্তী উদযাপনের জন্য মস্কোর উদ্দেশ্য যাত্রা করেন এবং এর মাত্র কয়েকদিন আগে, তিনি যুদ্ধে অংশগ্রহণকারী তুর্কমেন প্রবীণদের পাশাপাশি ভ্লাদিমির পুতিনের পক্ষে রাশিয়ান প্রবীণ এবং ভিক্টর ইউশচেঙ্কোর পক্ষে ইউক্রেনীয় প্রবীণ সৈনিকদের সম্মানিত করেছিলেন। ১৯৯৪ সালে নিয়াজভের পিতাকে আলাদাভাবে তুর্কমেনিস্তানের বীরের সম্মানসূচক উপাধিতে ভূষিত করা হয়েছিল এবং ২০০৪ সালে তুর্কমেন স্থলবাহিনীর একটি ডিভিশনের নাম পরিবর্তন করে আতামিরাত নিয়াজভের নামে রাখা হয়েছিল। বর্তমানে সের্দারে মোতায়েকৃত ২২তম মোটর রাইফেল ডিভিশন "আতামিরার নিয়াজভ" তাঁর নাম বহন করে।
অভ্যন্তরীণ বিষয়াদি
রাষ্ট্রপতি হিসেবে তাঁর প্রথম দিকের কাজগুলির মধ্যে একটি ছিল মৃত্যুদণ্ড বাতিল করা। তিনি জনগণকে আনুষ্ঠানিকভাবে মানবাধিকারও প্রদান করেছিলেন, যদিও বাস্তবে তাঁদের তা দেওয়া হয়নি এবং তাঁর সরকার বিশ্বের সবচেয়ে নিকৃষ্টতম মানবাধিকার লঙ্ঘনকারী সরকার হিসাবে সমালোচিত হয়েছিল। নিয়াজভের নেতৃত্বকালে সংবাদপত্রের স্বাধীনতার ব্যপারটিও অনেক বেশি সমালোচিত হয়েছিল যেভাবে মধ্য এশিয়ার অন্যান্য সাবেক সোভিয়েত প্রজাতন্ত্রগুলির ক্ষেত্রেও করা হয়েছিল। তুর্কমেনিস্তানের গণমাধ্যম ক্রমাগত রাষ্ট্রপতির প্রতি আনুগত্য দেখাতো এবং তাঁর ব্যক্তি পূজা গড়ে তুলতে সহায়তা করে। ২০০০ সালের মে মাসে সরকার রাষ্ট্রীয় মালিকানাধীন তুর্কমেন টেলিকম ব্যতীত সকল ইন্টারনেট লাইসেন্স প্রত্যাহার করে এবং জুন ২০০১-এ সকল ইন্টারনেট ক্যাফে বন্ধ করে দেয়। ২০০৫ সালের মধ্যে, তুর্কমেনিস্তানে ৩৬,০০০ ইন্টারনেট ব্যবহারকারী ছিল, যা জনসংখ্যার মাত্র ০.৭% ছিল।
মার্চ ২০০৪-এ নার্স, ধাত্রী, স্কুল হেলথ ভিজিটর ও ওয়ার্ড সহকারীসহ ১৫,০০০ জন স্বাস্থ্যকর্মীকে বরখাস্ত করা হয়েছিল। ফেব্রুয়ারি ২০০৫ তারিখে আশগাবাতের বাইরের সকল হাসপাতাল বন্ধ করার নির্দেশ দেওয়া হয়েছিল, এই যুক্তিতে যে অসুস্থদের চিকিৎসার জন্য রাজধানীতে আসতে হবে। রাজধানীর বাইরের সব লাইব্রেরিও বন্ধ করে দেওয়া হয়েছিল, কারণ নিয়াজভ বিশ্বাস করতেন যে অধিকাংশ তুর্কমেনদের পড়ার জন্য একমাত্র বই হচ্ছে কুরআন ও তাঁর বই রুহনামা।
জানুয়ারি ২০০৬-এ দেশের এক-তৃতীয়াংশ প্রবীণের অবসরভাতা বন্ধ করে দেওয়া হয়েছিল, যেখানে আরও ২,০০,০০০ জনের ভাতা হ্রাস করা হয়েছিল। পূর্ববর্তী দুই বছরে প্রাপ্ত ভাতা রাষ্ট্রে ফেরত প্রদানের আদেশ দেওয়া হয়েছিল। তুর্কমেনিস্তানের পররাষ্ট্র মন্ত্রণালয় দৃঢ়ভাবে এই অভিযোগ অস্বীকার করেছে, যে পেনশন হ্রাসের ফলে অনেক বয়স্ক তুর্কমেনিদের মৃত্যু হয়েছে, আর অভিযোগ করে, যে বিদেশি গণমাধ্যমগুলি এই বিষয়ে "ইচ্ছাকৃতভাবে বিকৃত" তথ্য ছড়িয়ে দিচ্ছে। ১৯ মার্চ ২০০৭-এ তুর্কমেনিস্তানের নতুন রাষ্ট্রপতি গুর্বাঙ্গুলি বের্দিমুহামেদু ১,০০,০০০ এরও বেশি বয়স্ক নাগরিকদের ভাতা পুনরুদ্ধার করে নিয়াজভের সিদ্ধান্তকে পাল্টিয়ে দেন।
ডিসেম্বর ২০০৮-এ নতুন রাষ্ট্রপতি জাতীয় সঙ্গীতেও পরিবর্তন আনেন, যার স্তবকের মধ্যে নিয়াজভকে উল্লেখ করেছিল।
রাষ্ট্রপতির ক্ষমা
তুর্কমেন সমাজের প্রাধান্যপূর্ণ ইসলামি প্রকৃতির সাথে সঙ্গতি রেখে রাষ্ট্রপতি নিয়াজভ প্রতি বছর রমজান মাসে শবে কদরে (ভাগ্যের রজনী) ক্ষমা মঞ্জুর করতেন।
উদাহরণস্বরূপ, ২০০৫ সালে ২২৯ বিদেশি নাগরিকসহ ৮,১৪৫ দোষীকে ক্ষমা প্রদান করা হয়েছিল। ২০০৬ সালে তুর্কমেনিস্তান ১১টি দেশের ২৫৩ জন বিদেশি নাগরিকসহ ১০,০৫৬ জন বন্দিকে মুক্তি প্রদান করে। নিয়াজভ বলেন:
বৈদেশিক নীতি
নিয়াজভ বৈদেশিক বিষয়ে কঠোর নিরপেক্ষতার নীতি প্রচার করেন, ন্যাটো বা গুয়ামের সদস্যপদ চাওয়া থেকে বিরত থাকেন এবং সিএসটিও-কে প্রায় এড়িয়ে যান। তুর্কমেনিস্তান জাতিসংঘের কোনো শান্তিরক্ষা মিশনে অংশগ্রহণ করেনি, তবে ইন্টারপোলের সদস্য হয়েছে।
তুর্কমেনিস্তানের পূর্ণ স্বাধীনতা ১২ ডিসেম্বর ১৯৯৫ সালের জাতিসংঘ সাধারণ পরিষদের একটি প্রস্তাব "তুর্কমেনিস্তানের স্থায়ী নিরপেক্ষতা" দ্বারা স্বীকৃত হয়েছিল। ফলস্বরূপ ২০০৫ সালের মধ্যে তুর্কমেনিস্তান স্বাধীন রাষ্ট্রের রাষ্ট্রমণ্ডলের (সিআইএস) সাথে তাঁর সম্পর্ক কমিয়ে আনবে, সিআইএস সনদের অনুচ্ছেদ ৮-এর অধীনে শুধুমাত্র একটি সহযোগী সদস্য হবে, যেমন দেশটি সিআইএস-এর কোনো সামরিক কাঠামোতে অংশগ্রহণ করবে না।
২০০৬ সালে নিয়াজভের ইউরোপীয় ইউনিয়নের সাথে "মানবাধিকার সংলাপে" প্রবেশের ঘোষণার পর, ইউরোপীয় কমিশন ও ইউরোপীয় পার্লামেন্টের আন্তর্জাতিক বাণিজ্য কমিটি তুর্কমেনিস্তানকে ইইউ-র সাথে "সর্বাধিক অনুকূল জাতি"র বাণিজ্য মর্যাদা দেওয়ার পক্ষে ভোট দেয়, যাকে ব্যাপকভাবে প্রাকৃতিক গ্যাসের প্রতি আগ্রহের থেকে অনুপ্রাণিত হিসেবে দেখা হচ্ছে।
জানুয়ারি ১৯৯৬-এ নিয়াজভ তেহরানে তাজিক নেতা সায়িদ আবদুল্লহ নুরির সাথে সাক্ষাৎ করেন, তাঁকে জানাতে, যে মস্কোতে সিআইএস-এর একটি শীর্ষ সম্মেলনে অংশগ্রহণকারীরা সেই সময়ে গৃহযুদ্ধের মধ্য দিয়ে যাওয়া সদস্য রাষ্ট্র তাজিকিস্তানে সিআইএস শান্তিরক্ষীদের মোতায়েনের আদেশনামা পুনর্নবীকরণ করতে সম্মত হয়েছে।
ব্যক্তিত্বের পূজা
নিয়াজভ তাঁর আদর্শের মাধ্যমে মার্ক্স ও লেনিনের আদর্শ প্রতিস্থাপন করে সাম্যবাদী (কমিউনিস্ট) ব্যবস্থার পতনের ফলে সৃষ্ট শূন্যতার একটি বিকল্প হয়ে উঠেন। তাঁর শাসনামলে নিয়াজভ নিজের চারপাশে একটি শক্তিশালী ব্যক্তিত্বের পূজা তৈরি করেছিলেন, যা উত্তর কোরিয়ায় কিম শাসকগোষ্ঠীর আশেপাশে গড়ে উঠা ব্যক্তিত্বের পূজার মতোই ছিল। তিনি তাঁর উপাধি তুর্কমেনবাশি অনুসারে ক্রাসনোভদস্কের কাছে একটি শহরের নাম পরিবর্তন করেছিলেন এবং নিজের ও তাঁর পরিবারের সদস্যদের নামে স্কুল, বিমানবন্দর এবং এমনকি একটি উল্কাপিণ্ডেরও নামকরণ করেছিলেন। সরকারি তুর্কমেন গণমাধ্যমের আনুগত্যপ্রবণ কর্মকাণ্ড নিয়াজভের ব্যক্তিত্ব পূজাকে সমর্থন করেছিল। Neitralniy Turkmenistan অনুসারে চিকিৎসকদের হিপোক্রেটিসের শপথ প্রতিস্থাপন করে রাষ্ট্রপতির উপর শপথ নেওয়ার নির্দেশ দেওয়া হয়েছিল।
দেশের সর্বত্র তার মূর্তি ও প্রতিকৃতি স্থাপন করা হয়। আশগাবাতে তিনি ১.২ কোটি মার্কিন ডলার ব্যয়ে নিজের একটি ঘূর্ণায়মান সোনার ভাস্কর্য স্থাপন করেছিলেন, যেটি সর্বদা সূর্যের দিকে মুখ করে থাকতো। নিয়াজভ প্রত্যেক নাগরিককে তাঁর প্রতিকৃতি সংবলিত একটি ঘড়ি দিয়েছিলেন।
নিয়াজভ একইসাথে "সংস্কারের" নামে শিক্ষাব্যবস্থার জন্য বরাদ্দ তহবিল কমিয়ে দেন ও আংশিকভাবে বিচ্ছিন্ন করেন, যেখানে সকল বিদ্যালয়কে তাঁর নিজের বই রুহনামাকে তাঁদের প্রাথমিক পাঠ্যপুস্তক হিসাবে ব্যবহার করার জন্য এটিতে আদর্শিক অনুপ্রেরণা উদ্বুদ্ধ করেন। তিনি স্কুল, বিশ্ববিদ্যালয় ও সরকারি প্রতিষ্ঠানে রুহনামা পড়া বাধ্যতামূলক করেছিলেন, চাকরির ইন্টারভিউতে নতুন সরকারি কর্মজীবিদের বইয়ের উপর পরীক্ষা করা দিতে হত এবং বইটির শিক্ষার উপর একটি পরীক্ষা দেওয়া তুর্কমেনিস্তানের ড্রাইভিং পরীক্ষার একটি অংশ ছিল। এমনকি তুর্কমেন রাষ্ট্রীয় বিশ্ববিদ্যালয়ে "মহান তুর্কমেনবাশির পবিত্র রুহনামা বিভাগ" নামের একটি অনুষদ ছিল এবং রুহনামা শিক্ষাকে প্রায়শই দেশের প্রাতিষ্ঠানিক শিক্ষার সমতুল্য হিসেবে গবেষণা একটি প্রধান লক্ষ্য হিসেবে অনুসরণ করা হতো। নিয়াজভ দাবি করেছেন যে যাঁরা এটি তিনবার পাঠ করবে তাঁরা বেহেশতে যাবে। কিম ইল-সাং এর মতো, তাঁকে ঘিরে একটি আধ্যাত্মিক পৌরাণিক কাহিনিও গড়ে উঠে।
নিয়াজভের রাষ্ট্রপতিত্বের সময় না সংবাদপত্রের স্বাধীনতা ছিল, না বাক-স্বাধীনতা ছিল। এর আরও অর্থ হচ্ছে যে নিয়াজভের বিরোধিতা কঠোরভাবে দেশে নিষিদ্ধ ছিল এবং প্রধান বিরোধী ব্যক্তিত্বদের কারারুদ্ধ করা হয়েছিল, অবরুদ্ধ করা হয়েছিল, নির্বাসিত করা হয়েছিল বা তাঁরা দেশ ছেড়ে পালায় এবং তাঁদের পরিবারের সদস্যদের নিয়মিতভাবে কর্তৃপক্ষ দ্বারা হয়রানি করা হতো। নিয়াজভের একটি পরিলেখ টেলিভিশন সম্প্রচারে লোগো হিসেবে ব্যবহার করা হতো। বিশেষ করে পশ্চিমা দেশগুলিতে, তাঁর জারিকৃত কিছু ডিক্রির উদ্ভট প্রকৃতি এবং রাষ্ট্রপতির বিপুল সংখ্যক প্রতিকৃতি একটি স্বৈরাচারী নেতার ধারণার দিকে পরিচালিত করে। তাঁর দেশ তেল সম্পদে সমৃদ্ধ হওয়ায় নিজেকে গর্বিত মনে করতেন যেখানে দেশের মানুষ এই সম্পদের কোনো সুবিধাই ভোগ করেনি। এসব ও অন্যান্য আরও কারণে, মার্কিন সরকার তাঁর মৃত্যুর সময় বলেছিল যে, "নিয়াজভের ব্যক্তিত্বের পূজা... একটি রাষ্ট্র কর্তৃক আরোপিত ধর্মের পর্যায়ে পৌঁছে গিয়েছিল।"
বিরোধিতা
২৫ নভেম্বর ২০০২ সালে সকাল ৭টার দিকে যখন নিয়াজভ আরশাবিলে তাঁর সরকারি বাসভবন থেকে তাঁর কার্যালয়ে যাচ্ছিলেন আশগাবাত শহরের কেন্দ্রস্থলে তাঁর মোটরযানের উপর গুলি চালানো হয়। নিয়াজভ দাবি করেছিলেন, যে এটি অভ্যুত্থানের একটি প্রচেষ্টা ছিল এবং ফলস্বরূপ তুর্কমেন সরকার হাজার হাজার সন্দেহভাজন ষড়যন্ত্রকারী ও তাঁদের পরিবারের সদস্যদের গ্রেপ্তার করে। যাঁদেরকে গ্রেফতার/অভিযুক্ত করা হয়েছিল তাঁদের মধ্যে ছিলেন প্রাক্তন পররাষ্ট্রমন্ত্রী বরিস শিহমিরাদু ও বাতির বের্দিউ, সেইসাথে তুর্কমেন স্থলবাহিনীর মেজর বেগেঞ্চ বেকনাজারভ ও জেনারেল স্টাফের চিফ লেফটেন্যান্ট জেনারেল সের্দার চারিয়ারভ। সমালোচকরা দাবি করেন, যে সরকার দেশি ও বিদেশি রাজনৈতিক বিরোধিতার বিরুদ্ধে দমন করতে এই অভ্যুত্থান প্রচেষ্টাটি সাজিয়েছে। পরবর্তীতে তুর্কমেনিস্তানের জাতিগত রুশদের অসমভাবে লক্ষ্যবস্তু করা হয়েছিল।
২০০৪ সালের গ্রীষ্মকালে রাজধানী আশগাবাতে একটি লিফলেট প্রচারাভিযান দেখা যায়, যাতে নিয়াজভকে উৎখাত ও বিচারের আহ্বান জানানো হয়। কর্তৃপক্ষ প্রচারণা বন্ধ করতে পারেনি এবং রাষ্ট্রপতি জাতীয় টেলিভিশনে তাঁর স্বরাষ্ট্রমন্ত্রী ও পুলিশ একাডেমির পরিচালককে বরখাস্ত করে প্রতিক্রিয়া ব্যক্ত করেন। তিনি স্বরাষ্ট্রমন্ত্রীকে অযোগ্যতার জন্য অভিযুক্ত করেন এবং ঘোষণা করেন: "আমি বলতে পারি না যে আপনার কোনো মহান যোগ্যতা ছিল বা অপরাধ মোকাবেলায় অনেক কিছু করতে পেরেছেন।"
পরবর্তীতে নিয়াজভ ঘোষণা করেন, যে ভবিষ্যতে এরকম প্রচেষ্টার বিরুদ্ধে একটি আপাত সতর্কতা হিসেবে তুর্কমেনিস্তানের সকল প্রধান সড়কে ও স্থানে নজরদারির জন্য ক্যামেরা স্থাপন করা হবে।
মৃত্যু
২১ ডিসেম্বর ২০০৬ সালে বিকালের দিকে তুর্কমেন রাষ্ট্রীয় টেলিভিশন ঘোষণা করে, যে রাষ্ট্রপতি সাপারমুরাত নিয়াজভ তাঁর বাসভবন তুর্কমেনবাশির প্রাসাদে ৬৬ বছর বয়সে স্থানীয় সময় বেলা ০১:১০ এ হঠাৎ হৃদরোগে আক্রান্ত হয়ে মারা গেছেন। তাঁর মৃত্যুর এক মাস আগে নিয়াজভ প্রকাশ্যে ঘোষণা করেছিলেন, যে তিনি গত কয়েক বছর ধরে একটি অজ্ঞাত হৃদপিণ্ড-সংক্রান্ত অবস্থার জন্য হার্টের ওষুধ সেবন করছেন। পরবর্তীতে মস্কোর তুর্কমেন দূতাবাস এই প্রতিবেদনের সত্যতা নিশ্চিত করেছে।
তিনিই তুর্কমেনিস্তানের একমাত্র রাষ্ট্রপতি যিনি পদে থাকাকালীন মৃত্যুবরণ করেন।
তুর্কমেনিস্তানের সংবিধানের আইন অনুসারে নিয়াজভ তাঁর মৃত্যুর আগে কোনো উত্তরসূরির নাম ঘোষণা করেননি, তাই পরিষদের চেয়ারম্যান ওয়েজগেলদি আতাইউ রাষ্ট্রপতির দায়িত্ব গ্রহণ করবেন। রাষ্ট্রীয় শেষকৃত্য আয়োজক কমিশনের প্রধান হিসেবে উপ-প্রধানমন্ত্রী গুর্বাঙ্গুলি বের্দিমুহামেদুর নাম ঘোষণা করা হয়। যাইহোক, আতাইউকে ২১ ডিসেম্বর ২০০৬ সালে গ্রেপ্তার করা হয় এবং পরবর্তীকালে বের্দিমুহামেদুকে ভারপ্রাপ্ত রাষ্ট্রপতি মনোনীত করা হয়। বের্দিমুহামেদু ও হাল্ক মাসলাহাতি ২৬ ডিসেম্বর ২০০৬ সালে ঘোষণা করেন যে নিয়াজভের উত্তরসূরি নির্বাচনের জন্য পরবর্তী রাষ্ট্রপতি নির্বাচন ১১ ফেব্রুয়ারি ২০০৭ সালে অনুষ্ঠিত হবে।
নিয়াজভের মৃত্যুকে কিছু গণমাধ্যম জল্পনা দ্বারা বেষ্টিত করে। কিছু তুর্কমেন বিরোধী সূত্র এও দাবি করে, যে ২১ ডিসেম্বর আনুষ্ঠানিকভাবে ঘোষিত তারিখের বেশ কয়েক দিন আগে নিয়াজভ মারা গিয়েছিলেন।
বিদেশি সংবাদ প্রতিবেদনে আরও দাবি করা হয়েছে যে নিয়াজভ অতিরিক্ত ওজন এবং অতিরিক্ত মদ্যপানের কারণে হৃৎ-ধমনীর ব্যাধি ও বৃক্কের অকার্যকারীতায় ভুগছিলেন।
শেষকৃত্য ও সমাধি
নিয়াজভকে ২৪ ডিসেম্বর আশগাবাত থেকে প্রায় ৭ কিলোমিটার পশ্চিমে তাঁর নিজ গ্রাম গিপজাকে অবস্থিত কিপচাক মসজিদে তাঁর পূর্বেই প্রস্তুতকৃত সমাধিতে সমাহিত করা হয়েছিল। গ্রামে নিয়ে যাওয়ার আগে নিয়াজভের মৃতদেহ সকাল ৯:০০ থেকে দুপুর ১২:০০ পর্যন্ত রাষ্ট্রপতি প্রাসাদে একটি খোলা কফিনে রাখা হয়েছিল। তিন ঘণ্টার ব্যবধানে কফিনের পাশ দিয়ে বিদেশি প্রতিনিধিসহ অনেক শোকাহত মানুষ যান। সাধারণ নাগরিকদের অনেকেই হাঁটার সময় নাটকীয়ভাবে কেঁদেছিলেন, এমনকি কেউ কেউ কফিনে আঁকড়ে ধরেছিলেন ও অচেতন হয়ে পড়েছিলেন। তুর্কমেনিস্তানের সশস্ত্র বাহিনীর অন্তর্ভুক্ত তুর্কমেনি বিমান বাহিনী শেষবিদায়ের অংশ হিসাবে অন্ত্যেষ্টিক্রিয়ার শেষযাত্রায় অংশ নেয়। দাফনের আগে একটি প্রার্থনা অনুষ্ঠিত হয়, প্রধান মুফতি জিন আজা পাঠ করেন। তাঁকে সমাহিত করার সময় ২১টি-গুলির স্যালুটের সাথে জাতীয় সঙ্গীত বাজানো হয়েছিল, ২১টি গুলি তিনি যত বছর ক্ষমতায় ছিলেন তার প্রতীক।
প্রভাব
নিয়াজভের মৃত্যুর পর নবনির্বাচিত রাষ্ট্রপতি বের্দিমুহামেদু, নিয়াজভের ব্যক্তিপূজার কিছু উদ্ভট স্বভাব অপসারণ শুরু করেন। ২০০৮ সালে নিয়াজভের মৃত্যুর দুই বছরেরও কম সময়ের মধ্যে, তাঁর দ্বারা পরিবর্তিত তুর্কমেন বর্ষপঞ্জির পুরোনো নামগুলো আবার পুনরুদ্ধার করা হয় এবং তুর্কমেনিস্তানের জাতীয় সঙ্গীতের যে অংশ নিয়াজভের উল্লেখ ছিল সেখানে "জনগণের" শব্দটি দ্বারা প্রতিস্থাপন করা হয়। সেই বছর নাগাদ নিয়াজভের রাষ্ট্রপতিত্বের সময় গৃহীত তুর্কমেনিস্তানের পুরোনো সংবিধান, যেটিতে নিয়াজভকে সর্বোপরি বৈশিষ্ট্যযুক্ত করে উল্লেখ করা হয়েছিল, তা প্রতিস্থাপন করা হয় এবং সরকার একটি গণতন্ত্রীকরণ কর্মসূচি চালু করে, যা তাঁর চিন্তাধারা থেকে ভিন্ন ছিল।
বের্দিমুহামেদু ২০০৭ সালের বসন্তে নিয়াজভের জীবনীমূলক বই রুহনামা-র প্রাতিষ্ঠানিক উদ্ধৃতিসমূহকে ছাঁটাই করেন এবং ২০০৯-১০ সালের দিকে টেলিভিশনে বইটির প্রচারণা বন্ধ হয়ে যায়। ২০১১ সালের মধ্যে বের্দিমুহামেদু সরকার বইটির উপর নেওয়া মাধ্যমিক-স্কুল পরীক্ষায় উত্তীর্ণ হবার প্রয়োজনীয়তা প্রত্যাহার করে এবং ২০১৪ সালে, অবশেষে ঘোষণা করা হয় যে তুর্কমেনিস্তানি বিশ্ববিদ্যালয়গুলো আর বইটি সম্পর্কে আবেদনকারীদের জ্ঞানের পরীক্ষা নিবে না। তুর্কমেনবাশি রুহি মসজিদ ব্যতীত অন্য সকল মসজিদে কুরআনের সঙ্গে বইটি প্রদর্শন ও রাখাও বন্ধ হয়ে যায়।
দেশজুড়ে স্থাপিত তাঁর মূর্তি ও প্রতিকৃতিও অপসারণ হয়। নিয়াজভের ঘূর্ণায়মান সোনার ভাস্কর্য আর্চ অফ নিউট্রালিটি ২৬ আগস্ট, ২০১০ সালে শহরতলিতে স্থানান্তরিত হয়েছিল। জারি করা নতুন তুর্কমেনিস্তানি মানাতগুলোতেও (মুদ্রা) তাঁর ছবি ছিল না।
যাইহোক, সাপারমুরাত নিয়াজভ তুর্কমেনিস্তানের একজন বিখ্যাত ব্যক্তিত্ব হিসেবেই রয়ে গেছেন। তাঁর জন্মদিনটিকে জাতীয় দিবস (সরকারি ছুটির দিন নয়) হিসাবে পালন করা হয়, যার নাম "তুর্কমেনবাশি স্মরণ দিবস"। অন্যান্য দৃষ্টিকোণ থেকে ভিন্ন, তাঁর কিছু সৃষ্টি অপরিবর্তিত রয়ে যায়, যেমন ফুটি দিবস উদযাপন। তুর্কমেনবাশি শহর ও নিকটবর্তী তুর্কমেনবাশি নগরী, সেইসাথে বেশ কয়েকটি গ্রামসহ বেশ কয়েকটি জায়গা এখনও তাঁর নাম বহন করে। ২০২২ সালের নভেম্বরে, নিয়াজভ, গুর্বানসোলতান এজে ও সেরদার শহরগুলোর নাম পরিবর্তন করা হয়েছিল। তুর্কমেনিস্তানের একটি শহরসহ বেশ কিছু স্থান এখনও তাঁর নাম বহন করে। তাঁর নামে তুরস্কের একটি পার্কেরও নামকরণ করা হয়েছে। তাঁর সোনার ভাস্কর্যটিও পরবর্তীতে আবার স্থাপন করা হয় এবং জনসাধারণের জন্য উন্মুক্ত করা হয়।
নিয়াজভের দুটি সন্তান ছিল, উভয়েই তাদের পিতার মৃত্যুর পর রাজনীতি থেকে দূরত্ব বজায় রেখেছে।
লাইকা (সিগারেট)
লাইকা (Лайка) সোভিয়েত ইউনিয়নে উৎপাদিত সিগারেটের লুপ্ত ব্র্যান্ড। সোভিয়েত ইউনিয়নের কয়েকটি তামাক প্রক্রিয়াজাতকারী প্রতিষ্ঠান সিগারেটটি উৎপাদন করতো, এদের মধ্যে তাবাখনিয়া ফাব্রিকা ডুকাত মস্কো ও তাবাখনিয়া ফাব্রিকা নং ১ লেলিনগ্রাদ উল্লেখযোগ্য। সিগারেট ব্র্যান্ডের নাম প্রথম জীব হিসেবে ১৯৫৭ সালের ৩ নভেম্বর পৃথিবীর কক্ষপথ পরিক্রমণকারী কুকুর লাইকা'র নামানুসারে রাখা হয়েছিল।